**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PRITARIMO SUtARTIES DĖL DIDŽIŲJŲ BURLAIVIŲ REGATOS „the tall ship races“ organizavimo klaipėdoje projektui**

2021 m. liepos 8 d. Nr. T1-196

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 13 punktu, 20 straipsnio 2 dalies 12 punktu, Klaipėdos miesto savivaldybės vardu sudaromų sutarčių pasirašymo tvarkos aprašo, patvirtinto Klaipėdos miesto savivaldybės tarybos 2014 m. gegužės 29 d. sprendimu Nr. T2-115 „Dėl Klaipėdos miesto savivaldybės vardu sudaromų sutarčių pasirašymo tvarkos aprašo patvirtinimo“, 2.3 papunkčiu ir 4 punktu ir atsižvelgdama į Tarptautinės buriavimo mokymo organizacijos 2021 m. birželio 30 d. raštą, Klaipėdos miesto savivaldybės taryba nusprendžia:

1. Pritarti Sutarties dėl didžiųjų burlaivių regatos „The Tall Ship Races“ organizavimo Klaipėdoje 2024 m. projektui (pridedama).

2. Pavesti Klaipėdos miesto savivaldybės merui:

2.1. pasirašyti sutartį dėl didžiųjų burlaivių regatos „The Tall Ship Races“ organizavimo Klaipėdoje 2024 m.;

2.2. sudaryti didžiųjų burlaivių regatos „The Tall Ship Races“ įgyvendinimo Klaipėdoje 2024 m. priežiūros grupę.

3. Įpareigoti Klaipėdos miesto savivaldybės administraciją:

3.1. organizuoti didžiųjų burlaivių regatos „The Tall Ship Races“ programos parengimą ir įgyvendinimą;

3.2. suplanuoti didžiųjų burlaivių regatos „The Tall Ship Races“ įgyvendinimui Klaipėdoje 2024 m. būtinas lėšas 2022–2024 metų savivaldybės biudžetuose.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius  | Gintaras Neniškis |

Parengė

Kultūros skyriaus vyriausioji specialistė

Kristina Skiotytė-Radienė, tel. 39 61 73

2021-07-02